Bakkafrost sóknast eftir rætta persóninum til at standa á odda fyri arbeiðinum innan heilsu og trygd (H & T). Sum trygdarleiðari kemur tú at hava ábyrgd fyri at dríva H & T arbeiði. Hetta inniber at viðlíkahalda og dagføra mannagongdir og politikkir, ráðgeva, skipa fyri upplæring, gera greiningar og áhaldandi at tryggja ein góða trygdarmentan ímillum okkara starvsfólk. Starvið Sum trygdarleiðari kemur tú at vísa til forstjóran og virka í tøttum samstarvi við trygdarnevnd, rakstrarleiðarar og formenn í samtakinum. Arbeiðsuppgávurnar verða krevjandi og fjøltáttaðar og koma millum annað at fevna um: At fylgja neyvt við H & T viðurskiftum At gera eftirlit og skráseta møgulig frávik og óynsktar hendingar At gera greiningar og rapportir til leiðslu og trygdarnevnd At skipa fyri H & T kunning og upplæring í samtakinum At luttaka aktivt á trygdarfundum og“ vísa andlit” runt á okkara lokatiónum At luttaka til skoðanir Annað fyrifallandi arbeiði Starvsstaðurin er á høvuðsskrivstovuni á Glyvrum, men tað skal væntast nógv ferðing til øll øki hjá Bakkafrost. Tín vangamynd Tú hevur viðkomandi útbúgving og góðan kunnleika til trygdararbeiði og tey krøv, sum eru galdandi á økinum. Tú hevur ein brennandi hug til at fara í gongd við hetta arbeiði og at virka sum drívmegin innan H & T hjá Bakkafrost. Sum persónur ert tú: Sjálvstøðug/ur Dámlig/ur Hevur myndugleika og ert før/ur fyri at dríva arbeiðið fram á leið Áhaldandi Harumframt er tað neyðugt, at tú hevur ein greinandi hugsunarhátt og sært týdningin í at skráseta og fylgja upp. Tað er týdningarmikið, at tú kennir teg aftur í virðisgrundarlagnum hjá Bakkafrost, sum er at vera ábyrgdarfull, vísa virðing og vera íðin, effektiv og framsøkin. Vit bjóða Sum trygdarleiðar hjá Bakkafrost fært tú eitt fjølbroytt og avbjóðandi starv í einari stórari fyritøku. Tú fært stóra ávirkan á títt arbeiði og kanst síggja ítøkilig úrslit. Tú verður partur av eini fyritøku, ið hevur heimsins longstu virðisketu í laksavinnuni. Vit framleiða matvørur úr føroyskum laksi-tann sunnasti og besti, ið marknaðurin hevur at bjóða. Løn og setanartreytir Løn og setanartreytir eru sambært avtalu. Meira at vita Vilt tú hava meira at vita um starvið, ert tú vælkomin til at seta teg í samband við Regin Jacobsen, forstjóra, á tel 23 50 01 ella við telduposti til reja @ bakkafrost. com. Umsóknarfreist Starvið verður at seta sum skjótast. Umsóknarfreistin er 26. august 2019. Allar umsóknir verða viðgjørdar í trúnaði. Um Bakkafrost Bakkafrost er størsta alifyritøka í Føroyum. Samtakið hevur fulla virðisketu frá fóðri, smolt- og laksaaling, kryvjing, liðugvøruframleiðslu til sølu. Framleiðslan av mjøli, lýsi og fóðri er á Havsbrún í Fuglafirði. Kryvjivirkini eru á Glyvrum og í Vági, meðan liðugvøruframleiðslan (VAP) er á Glyvrum. Alivirksemið hjá samtakinum er í Norðoyggjum, Eysturoy, Streymoy, Sandoy og Suðuroy. Høvuðsskrivstova felagsins er á Glyvrum.